คาดหุ้นสัปดาห์หน้าวิ่งต่อ
ศูนย์วิจัยกสิกรไทย คาดสัปดาห์หน้าตลาดหุ้นไทยยังวิ่งต่อ จากผลของแรงหนุนเงินทุนต่างชาติ พร้อมแนะ จับตารายงานผลประกอบการบริษัทจดทะเบียนในไทย รวมทั้งการดูแลค่าเงินบาท ศูนย์วิจัยกสิกรไทย จำกัด รายงานว่า สัปดาห์ที่ผ่านมา ดัชนีหุ้นไทยปิดที่ 992.24 จุด ปรับตัวลดลง 0.49% จาก 997.15 จุด ในสัปดาห์ก่อนหน้า แต่ปรับขึ้น 35.08% จากสิ้นปี 2552 ขณะที่ มูลค่าการซื้อขายรวมทั้งสัปดาห์ลดลง 20.92% จาก 186,065.36 ล้านบาท ในสัปดาห์ก่อนหน้า มาอยู่ที่ 147,134.32 ล้านบาท คิดเป็นมูลค่าการซื้อขายเฉลี่ยต่อวันที่ลดลงจาก 37,213.07 ล้านบาทในสัปดาห์ก่อน มาอยู่ที่ 29,426.86 ล้านบาท โดยนักลงทุนรายย่อยและนักลงทุนต่างชาติซื้อสุทธิที่ 1,727.69 และ 46.35 ล้านบาท ตามลำดับ ขณะที่ บัญชีบริษัทหลักทรัพย์และนักลงทุนสถาบันขายสุทธิที่ 1,092.47 และ 681.55 ล้านบาท ตามลำดับ ส่วนตลาดหลักทรัพย์ MAI ปิดที่ 259.21 จุด ปรับเพิ่มขึ้น 0.81% จาก 257.13 จุด ในสัปดาห์ก่อนหน้า และปรับตัวเพิ่มขึ้น 20.39% จากสิ้นปีก่อน
23 ต.ค. 2553

ศูนย์วิจัยกสิกรไทย คาดสัปดาห์หน้าตลาดหุ้นไทยยังวิ่งต่อ จากผลของแรงหนุนเงินทุนต่างชาติ พร้อมแนะ จับตารายงานผลประกอบการบริษัทจดทะเบียนในไทย รวมทั้งการดูแลค่าเงินบาท ศูนย์วิจัยกสิกรไทย จำกัด รายงานว่า สัปดาห์ที่ผ่านมา ดัชนีหุ้นไทยปิดที่ 992.24 จุด ปรับตัวลดลง 0.49% จาก 997.15 จุด ในสัปดาห์ก่อนหน้า แต่ปรับขึ้น 35.08% จากสิ้นปี 2552 ขณะที่ มูลค่าการซื้อขายรวมทั้งสัปดาห์ลดลง 20.92% จาก 186,065.36 ล้านบาท ในสัปดาห์ก่อนหน้า มาอยู่ที่ 147,134.32 ล้านบาท คิดเป็นมูลค่าการซื้อขายเฉลี่ยต่อวันที่ลดลงจาก 37,213.07 ล้านบาทในสัปดาห์ก่อน มาอยู่ที่ 29,426.86 ล้านบาท โดยนักลงทุนรายย่อยและนักลงทุนต่างชาติซื้อสุทธิที่ 1,727.69 และ 46.35 ล้านบาท ตามลำดับ ขณะที่ บัญชีบริษัทหลักทรัพย์และนักลงทุนสถาบันขายสุทธิที่ 1,092.47 และ 681.55 ล้านบาท ตามลำดับ ส่วนตลาดหลักทรัพย์ MAI ปิดที่ 259.21 จุด ปรับเพิ่มขึ้น 0.81% จาก 257.13 จุด ในสัปดาห์ก่อนหน้า และปรับตัวเพิ่มขึ้น 20.39% จากสิ้นปีก่อน
ดัชนีหุ้นไทยแกว่งตัวในกรอบแคบ ขณะที่นักลงทุนจับตาผลการประชุม G-20 ในช่วงสุดสัปดาห์ดัชนีหุ้นไทยปิดลดลงในวันจันทร์ ในทิศทางเดียวกันกับตลาดหุ้นต่างประเทศ จากแรงขายหุ้นที่กระจายในเกือบทุกกลุ่ม โดยเฉพาะกลุ่มพลังงานและธนาคาร หลังจากดัชนีปรับตัวขึ้นแตะระดับสูงสุดในรอบ 14 ปี อย่างไรก็ตาม ดัชนีหุ้นไทยปรับตัวเพิ่มขึ้นในวันอังคาร จากแรงซื้อเก็งกำไรผลประกอบการไตรมาส 3/2553 ของกลุ่มธนาคาร ขณะที่นักลงทุนรอผลการประชุมคณะกรรมการนโยบายการเงิน (กนง.) ในวันพุธ ดัชนีหุ้นไทยปิดลดลงอีกครั้งในวันพุธ โดยมีแรงเทขายในหุ้นกลุ่ม ปตท. หลังราคาน้ำมันในตลาดโลกปรับตัวลดลง และจากความกังวลของนักลงทุนจากการที่ทางการจีนปรับอัตราดอกเบี้ยขึ้น 0.25% ซึ่งเป็นการปรับขึ้นครั้งแรกนับตั้งแต่ปี 2550 เพื่อลดความร้อนแรงของภาคอสังหาริมทรัพย์ในจีน ขณะที่ กนง.คงอัตราดอกเบี้ยไว้ตามคาด ดัชนีหุ้นไทยปรับตัวขึ้นในวันพฤหัสบดีและวันศุกร์ โดยได้รับแรงหนุนจากการปรับขึ้นของหุ้นกลุ่มพลังงาน ขณะที่นักลงทุนระมัดระวังการลงทุน และรอดูท่าทีของทางการหลังเงินบาทยังมีแนวโน้มแข็งค่า รวมไปถึงติดตามประเด็นค่าเงินในการประชุม G-20 ในช่วงสุดสัปดาห์
สำหรับแนวโน้มในสัปดาห์นี้ (26-29 ต.ค. 2553) บริษัทหลักทรัพย์กสิกรไทยและบริษัทศูนย์วิจัยกสิกรไทย จำกัด มองว่า ดัชนีอาจมีโอกาสปรับตัวขึ้นต่อ จากแรงหนุนการไหลเข้าของเงินลงทุนจากต่างประเทศ ท่ามกลางการคาดการณ์ถึงการดำเนินมาตรการผ่อนคลายทางการเงินรอบสองของเฟด แต่ดัชนีก็อาจมีการปรับฐานในช่วงสั้นๆ เป็นระยะๆ จากแรงขายหุ้นทำกำไร โดยปัจจัยที่ต้องติดตาม ได้แก่ การรายงานผลประกอบการของบริษัทจดทะเบียนในไทย ท่าทีในการดูแลค่าเงินบาทของทางการ การรายงานตัวเลขเศรษฐกิจรายเดือนของ ธปท. ทิศทางตลาดหุ้นต่างประเทศ ตลอดจนการรายงานตัวเลขเศรษฐกิจที่สำคัญของสหรัฐฯ อาทิ จีดีพีไตรมาส 3/2553 ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 985 และ 963 จุด ขณะที่ แนวต้านคาดว่าจะอยู่ที่ 1,020 และ 1,040 จุด ตามลำดับ